**METSAPARANDUSTÖÖDE TÖÖVÕTULEPING nr 3-2.6/2023/……**

(hiliseima digitaalallkirja kuupäev)

Riigimetsa Majandamise Keskus, edaspidi **tellija,** keda esindab juhatuse 26.08.2019 otsuse nr 1-32/37 alusel RMK metsaparandustalituse juhataja Margus Reimann, ühelt poolt,

ja edaspidi **töövõtja,** keda esindab [Vali sobiv] alusel teiselt poolt,

keda nimetatakse edaspidi **pool** või ühiselt **pooled**,

sõlmisid käesoleva lepingu, edaspidi **leping,** riigihanke 1-47.2712 „*Sillakase tee ja Rabametsa tee rekonstrueerimine*“ (viitenumber 259269) tulemusena alljärgnevas:

1. **Lepingu lisad**
   1. Lepingule on lisatud järgmised lisad:
      1. RMK keskkonnanõuded metsatöödel;
      2. RMK poolt esitatud esimene ehitustööde tööde tellimus;
      3. Hetver OÜ poolt koostatud „Sillakase ja Rabametsa tee rek 2019“.
2. **Lepingu objekt**
   1. Lepingu objektiks on töövõtja poolt Lääne maakonna Sillakase tee ja Rabametsa tee rekonstrueerimise lepinguga kokkulepitud tingimustel ja korras, edaspidi **töö.**
   2. Töö peab vastama Hetver OÜ poolt koostatud Sillakase tee ja Rabametsa tee rekonstrueerimise projekti tingimustele ja olema vastavuses maaparandusseaduses, ehitusseadustikus ja nende rakendusaktides, eelkõige maaeluministri 28.03.2019 määruses nr 38 „Maaparandussüsteemi ehitamise täpsemad nõuded“ ja majandus- ja kommunikatsiooniministri 03.08.2015 määruses nr 101 „Tee ehitamise kvaliteedinõuded“ toodud nõuetega, tööde vastuvõtmisel lähtutakse RMK metsaparanduse ehitus- ja remonttööde vastuvõtu eeskirjast.
3. **Tellija õigused ja kohustused**
   1. Tellija ja töövõtja ühine kohustus:
      1. tellija ja töövõtja on kohustatud 3 (kolme) nädala jooksul peale lepingu allakirjutamist ühiselt täpsustama tööde teostamise graafiku.
   2. Tellijal on õigus:
      1. kontrollida töövõtja poolt tehtavate tööde kvaliteeti ning anda juhiseid esinevate rikkumiste kõrvaldamiseks;
      2. peatada tööd metsaõigusnormidest või keskkonnaalastest õigusnormidest ja nõuetest mittekinnipidamisel kuni rikkumiste kõrvaldamiseni;
      3. peatada tööd perioodiks, mil looduslikud tingimused (teede lagunemine, põud jms) ei võimalda tööde teostamist. tööde peatamiseks ja jätkamiseks väljastab tellija töövõtjale kirjaliku teate e-posti teel;
      4. muuta tööde mahtusid, kui see on tingitud projekti muutmisest;
      5. mõõta teostatud tööde mahtusid üle töövõtja juuresolekul. Kui osutub vajalikuks täiendavad mõõtmised Töövõtja puudustest tingituna, siis see mõõtmise summa peetakse kinni Töövõtjale makstavast tasust;
      6. peatada tööd ja kõik maksed töövõtjale, kui lepingu punktis 4.2.15 nimetatud töövõtja poolt esitatud garantii ei kehti või garantiid asendavat rahasummat ei ole tellija pangakontole deponeeritud.
   3. Tellija on kohustatud:
      1. tutvustama töövõtjale RMK keskkonnaalaseid käitumisjuhiseid ja tööohutusnõudeid ning kontrollima töö käigus regulaarselt keskkonna- ja tööohutusnõuetest kinnipidamist;
      2. varustama töövõtjat vajaliku informatsiooniga ning vajadusel juhendama töövõtjat tööde käigus;
      3. akteerima töövõtja esindaja juuresolekul teostatud tööd ja võtma töövõtjalt aktiga vastu lepingujärgsed valmis tööd (kogu töö valmisolekul). Tellijal on õigus akteerida teostatud tööd töövõtja esindaja juuresolekuta, kui töövõtjaga on kokku lepitud akteerimise aeg ja koht, kuid töövõtja esindaja ei ole ilmunud kohale;
      4. tasuma töövõtjale õigeaegselt ja kvaliteetselt teostatud tööde eest.
4. **Töövõtja õigused ja kohustused**
   1. Töövõtjal on õigus:
      1. teha tellijale ettepanekuid tööde korralduse muutmiseks.
   2. Töövõtja on kohustatud:
      1. teostama tööd vastavuses lepingu punktis 2.2 nimetatud ehitusprojektiga;
      2. omama kogu lepingu kehtivuse ajal, kaasa arvatud alltöövõtjaid kasutades olenevalt töö iseloomust, vastava töö tegemiseks nõutavat majandustegevusteadet, tegevusluba või registreeringut või mujal, kui Eestis asuva Töövõtja puhul sellega samaväärset oma asukohariigi luba või registreeringut või muud dokumenti, mis võimaldab käesolevas hankes tellitavate ehitustööde õiguspärast teostamist Eestis;
      3. esitama tellijale hiljemalt lepingu täitmise alustamise ajaks selleks ajaks teadaolevate lepingu täitmisel osalevate alltöövõtjate nimed, kontaktandmed ja teabe nende seaduslike esindajate kohta;
      4. esitama tellijale punktis 4.2.3 nimetatud teabe ka iga alltöövõtja kohta, kes osaleb lepingu täitmisel ja kelle kohta pole tellijale lepingu täitmise alustamise ajaks punktis 4.2.3. nimetatud teavet esitatud;
      5. esitama tellijale andmed lepingu selle osa suuruse ja iseloomu kohta, mille suhtes ta kavatseb ta sõlmida alltöövõtulepinguid koos kavandatavate alltöövõtjate nimede, kontaktandmed ja teabega nende seaduslike esindajate kohta;
      6. kinni pidama tööde teostamisel tellija poolt kehtestatud keskkonnaalastest käitumisjuhistest ja projektis esitatud ehitusobjekti omapära arvestavaid nõudeid. Jälgima ehitusprojektis peatükk 3.11 (lk 42-44). Keskkonnakaitse ning tellija poolt koostatud keskkonnaanalüüsis toodut.
5. *Sillakase tee piirneb 1,1 km (PK 0 kuni PK 12) ulatuses Selja metsise püsielupaiga piiranguvööndiga, kus ehitustööd on keelatud perioodil 01.03-30.06.*
6. *Sillakase tee PK 0 – PK 3 (vasakul) ja PK 0 - PK 4 (paremal) ning Rabametsa tee PK 32 – 33 (vasalul) asub projekteeritav Silla kanakulli püsielupaiga sihtkaitsevöönd (teeäärne ala 400 m ulatuses),* *kus on ehitustööde keelatud perioodil 01.03-31.08.*
7. *Sillakase tee PK 4 – PK 6 paremal) asub projekteeritav Silla kanakulli püsielupaiga piiranguvöönd (teeäärne ala 200 m ulatuses), kus on ehitustööde keelatud perioodil 01.03-31.08*
8. *Rabametsa tee asub alates pikettist PK 4 kuni lõpuni ja Sillakase tee rekonstrueeritav osa kogu ulatuses ning ehitatav osa alates algusest kuni piketini PK 4 asub liigi leiukohas (loomad\, II kat) objekti kood KLO9102181 - metsis (Tetrao urogallus) kus on ehitustööd keelatud perioodil 15.04-30.06.*
   * 1. teostama tööd, s.h projekti muutmisest tulenevad lisatööd, pakkumises toodud hindadega, tähtaegselt ja kvaliteetselt ning informeerima tellijat tööde või lisatööde hili­ne­misest ja hilinemise põhjustest;
     2. järgima seaduste, eelkõige metsaseaduse, päästeseaduse ning töötervishoiu ja tööohutuse seaduse, samuti nende alusel antud õigusaktide norme ja tegema kõik endast oleneva, et vältida metsa tervisliku seisundi halvenemist ja tuleohtu, samuti rakendama tehnoloogiaid ja tehnilisi vahendeid, mis ei kahjusta kasvavat metsa, pinnast ja ümbritsevat keskkonda;
     3. kaitsma ja hoidma metsa ning täitma metsades tuleohutuse nõudeid, tulekahju puhkemisel informeerima koheselt päästeameti häirekeskust ja tellijat ning teostama esmaseid kustutustöid ning teistes eriolukordades (tormid, üleujutused jms) abistama tellijat oma sündmuskohal või selle läheduses asuva tööjõu ja tehnikaga.
     4. lõhkelaengu leidmisel või väljakaevamisel viivitamatult informeerima päästeameti häirekeskust;
     5. mitte üle andma käesoleva lepingu alusel saadud õigusi ja kohustusi kolmandale isikule (alltöövõtjale) ilma tellija kirjaliku nõusolekuta;
     6. tagama kõigi oma töötajate varustatuse vajalike ning kaasaegsete töökaitsevahenditega (turvariided ja isikukaitsevahendid);
     7. tähistama ehitusobjekti infotahvlitega (mõõtudega 1m x 1,5m). Infotahvlid tuleb paigutada kõigile ehitusobjektile sisenevatele teedele ehitusobjekti piirile;
     8. teedel ehitustegevusi tehes tuleb teele kogu ehitustegevuseks paigaldada ajutised liiklusmärgid nr 158 „Teetööd“;
     9. esitama tellijale peale lepingu sõlmimist, kuid enne tööde alustamist tingimusteta, tagasivõtmatu ja tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) euro suurusele summale oma kõikide lepingust tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja lepingust tulenevate tööde tegeliku teostamise perioodil ja sellele lisaks veel kaks (2) kuud. Lepingu täitmise tähtaja pikendamise, tellija poolt töövõtjale tööde teostamiseks täiendava tähtaja andmise või muul viisil lepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on töövõtja riisiko. Pangagarantiid võib asendada garantiisumma deponeerimine tellija pangakontole kogu lepingu kohaste tööde tegeliku teostamise perioodiks (deponeeritud summa pealt tellija intressi ei maksa);
     10. tööde käigus tagama ehitusobjektile juurdepääsuks kasutatavate teede nõuetekohase sõidetavuse, vajadusel teid remontima ja teostama tolmutõrjet ning tööde lõppedes taastama kasutatud teedel tööde eelse olukorra;
     11. kasutama ehitusobjektil, s.h garantiitööde teostamisel, ainult selliseid looduslikke ehitusmaterjale (vastavalt tehnilisele kirjeldusele ja/või projektile liiv, kruus, paekivi), mis pärinevad ainult kehtiva kaevandamisloaga kaevandustest. Ehitusobjektile tarnitavate looduslike ehitusmaterjalide all ei peeta silmas ehitusobjektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal ehitusobjektil kohapeal.
     12. esitama tellijale pärast tööde teostamist ja enne ehitusobjekti üleandmist koos ehitusobjekti dokumentatsiooniga hiljemalt tööde lõpliku üleandmise-vastuvõtmise akti allkirjastamise ajaks tellija poolt etteantud elektrooniliselt töödeldaval vormil aruande, milles näidatakse ära, millistest kaevandustest ja millises koguses töövõtja ehitusobjektil kasutatud looduslikke ehitusmaterjale hankis. Garantiitööde teostamisel esitatakse aruanne peale garantiitööde teostamist ja enne garantiitööde akti allkirjastamist.

j*a juhul, kui hankemenetluses tugineti kvalifitseerimise tingimuste vastavuse tõendamiseks teis(t)e ettevõtja(te) vahenditele, siis:*

* + 1. tagama, et lepingut täidavad proportsionaalselt vastavas osas töövõtja ülesandel alljärgnev(ad) ettevõtja(d), kelle kvalifikatsioonile on Töövõtja hankemenetluses tuginenud, alljärgnevalt:

|  |  |  |  |  |
| --- | --- | --- | --- | --- |
| Jrk nr | Nimi | Registrikood/  isikukood | Vahendid, mille osas tugineti kvalifitseerimisel (kirjeldada) | Roll lepingu täitmisel vastavalt vahenditele, mille osas tugineti kvalifitseerimisel (kirjeldada) |
|  |  |  |  |  |
|  |  |  |  |  |
|  |  |  |  |  |

*\*vajadusel lisada ridu*

4.2.20. tagama, et töövõtja ja teised ettevõtjad vastutavad solidaarselt lepingu selle osa või osade täitmise eest, mille suhtes vastava teise ettevõtja vahenditele tugineti.

1. **Töö üleandmine ja vastuvõtmine** 
   1. Töövõtja annab tellijale lõplikult valmis töö üle hiljemalt 1.10.2023. Vastavalt graafikule akteeritakse tööd jooksvalt mitte tihedamini kui 1 (üks) kord kuus, kuid seda ei loeta tööde lõplikuks üleandmiseks tellijale ega tööde osas riisiko üleminekuks tellijale.
   2. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on punkt 5.1 tähtpäevade järgselt aega kuni 1.12.2023.
   3. Tellija on kohustatud töö üleandmisel selle viivitamata üle vaatama.
   4. Töö vastuvõtmisel vormistavad pooled tehtud tööde vastuvõtuakti, millele kirjutavad alla poolte esindajad.
   5. Pärast töö vastuvõtmist tellija poolt on töövõtjal õigus lepinguga kokkulepitud tasule.
   6. Töövõtja annab tööle garantii tähtajaga kaks aastat arvates maaparandussüsteemi kasutuselevõtu akti allkirjastamisest Põllumajandus- ja Toiduameti ning Transpordiameti poolt. Garantiiaja jooksul kohustub töövõtja omal kulul ja vahenditega kõrvaldama töös esinevad puudused.
   7. Tellija esitab töövõtjale oma pretensioonid seoses töö mittevastavusega lepingule 10 (kümne) tööpäeva jooksul arvates mittevastavuse avastamisest tellija poolt.
   8. Töövõtja on kohustatud reageerima tellija pretensioonile töö puuduste kohta 3 (kolme) tööpäeva jooksul arvates tellija vastava pretensiooni saamisest.
   9. Lepinguga ettenähtud garantii kehtib juhul, kui tellija iseseisvalt ei ega tee töös täiendusi ega muudatusi.
2. **Töövõtjale makstav tasu**
   1. Tellija maksab töövõtjale töö teostamise eest tasu vastavalt edukaks tunnistatud pakkumuses (kogumaksumusega (eurot, esitatud ühikuhindadele, esitatud tööde tellimustele ja vastuvõetud töömahtudele. Hindadele lisandub käibemaks 20%.
   2. Lepingus korrigeeritakse kvartalis tehtud tööde maksumust iga kvartal ehitushinnaindeksi muutusega. Lepingu indekseerimise aluseks on 2023. aasta I kvartali ehitushinnaindeks. Kvartali ehitustööde maksumust korrigeeritakse Statistikaameti ametlikus andmebaasis (<https://andmed.stat.ee/et/stat/majandus__hinnad/IA10>) avaldatud kvartaalse ehitushinnaindeksi alusel.
   3. Tellija tasub töövõtjale vastavalt tööd üleandmise-vastuvõtmise aktidele 10 (kümne) tööpäeva jooksul peale tööde akteerimist tellija esindaja poolt. Arvelduste täpne maht tuleneb pakkumuses toodud hindadest ja selle alusel teostatud ning akteeritud töödest.
   4. Lõpparveldus teostatakse kasutuselevõtu akti allkirjastamisest Põllumajandus- ja Toiduameti ning Transpordiameti poolt allakirjutamise järel töövõtja arve alusel 30 (kolmekümne) tööpäeva jooksul. Tellijal on õigus kinni pidada tasu vaegtööde olemasolul vaegtööde maksumuse ulatuses kuni vaegtööde täieliku teostamiseni.
   5. Teostatud tööde mahtude erinevuse puhul projektis ettenähtud mahtudest tasutakse töövõtjale tegelike vastu võetud mahtude järgi. Töömahtude muutus toob endaga kaasa lepingu kogumaksumuse muutuse.
   6. Töövõtja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja>.
3. **Poolte vastutus**
   1. Pooled vastutavad oma lepingust tulenevate kohustuste rikkumise eest, kui rikkumine on põhjustatud süüliselt.
   2. Juhul, kui töövõtja viivitab töö teostamisele asumisega, töö teostamisega või valmis töö lõpliku üleandmisega üle lepingu ja/või graafikuga kokkulepitud tähtaja või lepingu punktis 4.2.15 nõutud garantii esitamisega või pikendamisega, on tellijal õigus nõuda leppetrahvi tasumist, mille suuruseks on 0,15% lepingu kohaselt töövõtjale makstavast tasust graafikus ettenähtud töö teostamisele asumisega või valmis töö lõpliku üleandmisega viivitatud kalendripäeva eest, kuid kokku mitte rohkem kui 30 (kolmkümmend) % töövõtjale makstavast tasust. Tellijal on õigus töö eest tasumisel teostada tasaarvestus ja vähendada töövõtjale makstavat tasu leppetrahvi summa võrra.
   3. Tellijal on õigus nõuda punktis 7.2 sätestatud leppetrahvi tasumist ka aja eest, mil töövõtja teeb töös parandusi tulenevalt tellija vastuväidetest.
   4. Juhul, kui tellija viivitab töövõtjale tasu maksmisega üle kokkulepitud tähtaja, on töövõtjal õigus nõuda viivist summas 0,15% tasumisega viivitatud summast iga tasumisega viivitatud kalendripäeva eest, kuid mitte rohkem, kui 30 (kolmkümmend) % tasumisega viivitatud summast.
   5. Tellija peab esitama lepingust tuleneva leppetrahvi nõude töövõtjale hiljemalt 3 (kolme) kuu jooksul arvates päevast, mil tellijal tekkis leppetrahvi nõude esitamise õigus.
4. **Poolte esindajad ja kontaktandmed**
   1. Tellija esindaja, kes juhendab tööde läbiviimist, annab töövõtjale vajalikku informatsiooni ja kontrollib tööde kvaliteeti, onmetsaparandaja Ülo Lindjärv tel: 505 0744; e-post [ulo.lindjarv@rmk.ee](mailto:ulo.lindjarv@rmk.ee).
   2. Töövõtja esindaja tööde läbiviimisel on tel , e-post
   3. Tellija esindaja ehitustööde lepingulistes küsimustes on RMK metsaparandustalituse juhataja Margus Reimann, tel: 5021510; e-post: [margus.reimann@rmk.ee](mailto:margus.reimann@rmk.ee).
5. **Teadete edastamine**
   1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
6. **Lepingu lõppemine ja lõpetamine** 
   1. Leping lõpeb, kui lepingust tulenevad poolte kohustused on mõlemapoolselt täielikult ja nõuetekohaselt täidetud.
   2. Tellija võib lepingu igal ajal olenemata põhjusest etteteatamistähtajata üles öelda. Sellisel juhul on tellija kohustatud tasuma töövõtjale lepingu ülesütlemise momendiks faktiliselt tehtud töö eest. Käesolevas punktis toodud alusel lepingu ülesütlemisel hüvitab tellija töövõtjale lisaks faktiliselt tehtud töö eest tasumisele lepingu ennetähtaegse ülesütlemisega tekitatud ja tõendatavas suuruses kahju, kuid mitte rohkem, kui 10 (kümme) % ulatuses lepingus ettenähtud töövõtjale makstavast tasust. Ühtegi muud hüvitist tellija töövõtjale käesolevas punktis toodud alusel lepingu ülesütlemise korral ei maksa.
   3. Kui töö tegemise käigus on ilmselt selge, et seda ei tehta nõuetekohaselt, on tellijal õigus määrata töövõtjale tähtaeg puuduste kõrvaldamiseks, selle mittetäitmisel aga kas lepingust taganeda ja nõuda kahjude hüvitamist, või teha töö jätkamine ja puuduste kõrvaldamine ülesandeks kolmandale isikule töövõtja arvel.
   4. Tellijal on õigus taganeda lepingust, kui töövõtja süül ei ole suudetud kooskõlastada tööde algus kuupäeva või on hilinenud algus kuupäevaks kirjeldatud tööde alustamisega enam kui 1 (ühe) kuu.
7. **Lõppsätted**
   1. Pooled kohustuvad hoidma konfidentsiaalsena kõik seoses lepingu täitmisega teatavaks saanud isikuandmed, samuti usalduslikud ning ärisaladusteks peetavad andmed.
   2. Kõik lepingu muudatused jõustuvad pärast nende allakirjutamist mõlema poole poolt alla­kirjutamise hetkest või poolte poolt kirjalikult määratud tähtajal.
   3. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus õigusaktidega kehtestatud korras.
   4. Leping on allkirjastatud digitaalselt.

**Poolte andmed ja allkirjad**

|  |  |  |
| --- | --- | --- |
| **Tellija** |  | **Töövõtja** |
| Riigimetsa Majandamise Keskus  Registrikood 70004459  Sagadi küla, Haljala vald,  Lääne-Viru maakond  Tel 676 7500  E-post [rmk@rmk.ee](mailto:rmk@rmk.ee) |  | Registrikood  Tel  E-post |
| RMK metsaparandustalitus  Metsa 2, Kose küla., Jõhvi vald,  41545 Ida-Viru maakond  Telefon 502 1510 | |  | |
| (allkirjastatud digitaalselt) | | (allkirjastatud digitaalselt) | |
|  | |  | |
|  | |  | |
| Margus Reimann | |  | |

Lisa 1  
RMK ja vahel [Vali kuupäev] sõlmitud metsaparandustööde töövõtulepingu juurde

**RMK KESKKONNANÕUDED**

(hiliseima digitaalallkirja kuupäev)

RMK, edaspidi **tellija**, tutvustas ja , edaspidi **töövõtja,** tutvus RMK juhatuse liikme 4. märts 2019 käskkirjaga nr 1-5/29 kinnitatud RMK keskkonnanõuetega.

### **RMK KESKKONNANÕUDED METSATÖÖDEL**

Käesolevasse juhendisse on koondatud RMK keskkonnanõuded, mille järgimine on RMK töövõtjatele kohustuslik. Juhendi koostamisel on lähtutud kehtivatest õigusaktidest, metsamajandamise heast tavast, FSC ja PEFC metsamajandamise standardi ning ISO 14001 keskkonnajuhtimise ja ISO 9001 kvaliteedijuhtimise standardi nõuetest. Keskkonnanõuetega sätestatakse töövõtjatele konkreetsed kohustused, mille täitmist RMK-l on õigus kontrollida. Enne töö alustamist on töövõtjatel kohustus tutvuda tööde üleandmise dokumentides esitatud tingimuste ja nõuetega. Kui esitatud nõudeid ei ole võimalik täita, tuleb sellest informeerida tööjuhti ja vajaduse korral katkestada töö.

1. **Kütused ja tankimine**
   1. Mootorsae tankimisel tuleb kasutada spetsiaalseid kanistrite otsikuid, mis välistavad üle- ja möödavalamist.
   2. Metsamasinate tankimine peab toimuma spetsiaalsete pumpade abil.
   3. Kütusemahutid peavad olema ette nähtud kütuste hoidmiseks ja veoks.
   4. Kütusemahutid tuleb tööobjektil hoida varjulises kohas.
   5. Lekkinud kütus või määrdeained tuleb imava materjali (absorbent) abil kokku koguda ning kuni äraveoni ladustada keskkonnaohutult.
2. **Tavajäätmed ja ohtlikud jäätmed**
   1. Kõik töö käigus tekkinud tavajäätmed ja ohtlikud jäätmed tuleb peale tööobjekti lõpetamist ära viia.
   2. Metsatöödel tekkivateks ohtlikeks jäätmeteks loetakse: kütuse ja määrdeainete taara, markeerimisvärvi purgid, kütuse või määrdeaine lekke tõrjumisel kasutatud absorbent ja absorbeerivad matid, akud, hüdrovoolikud, kütuse- või õlifiltrid.
   3. Tavajäätmed ja ohtlikud jäätmed tuleb hoida tööobjektil eraldi.
   4. Igal tööobjektil peab olema koht tavajäätmete hoidmiseks (prügikast, prügikott).
   5. Igal tööobjektil peab olema koht ohtlike jäätmete hoidmiseks, ohtlikke jäätmeid tuleb hoida ilmastiku- ning lekkekindlates anumates või pakendites.
   6. Tööobjektil, kus töötavad metsamasinad, peavad tööobjektil olema esmased keskkonnareostuse tõrjevahendid: labidas, 20 kg absorbentgraanuleid või 50 l turvast või saepuru ja kogumisnõu kasutatud absorbendi kogumiseks.
3. **Mälestised ja pärandkultuuriobjektid**
   1. Tuleb vältida kinnismälestiste, nagu kultusekohtade, sõjahaudade, kääbaste, arhitektuuriajaloolise väärtusega ehitiste ja mälestusmärkide ning pärandkultuuriobjektide kahjustamist ning risustamist raidmetega.
4. **Metsamasinate ja töövahendite seisund ning komplekteeritus**
   1. Metsamasinad peavad läbima valmistaja poolt ettenähtud sagedusega tehnohoolduseid.
   2. Juhul, kui metsamasinat ei kasutata, tuleb selle mootor seisatada.
   3. Liikluses kasutatavad metsamasinad peavad lisaks tehnohooldusele läbima õigusaktides ettenähtud tehnilise ülevaatusi.
   4. Visuaalsel vaatlusel tuvastatava õli- või kütuselekkega metsamasina kasutamine on keelatud.
   5. Kõikidel kasutatavatel metsamasinatel peab olema sidesüsteem, esmaabikomplekt ja vähemalt üks absorbentmatt.
   6. Metsamasinad peavad olema varustatud liiklusseaduse või tootja tehase komplektsusega ettenähtud tulekustutitega, millel on kehtiv kontrolli­märgistus.
   7. Juurepessu (*Heterobasidion spp*) ohtlikel aladel, perioodil, kui ööpäevane keskmine temperatuur on üle +5°C, männi ja kuuse harvendusraiel töötavad harvendusraie harvesterid peavad olema varustatud seadmega kändude töötlemiseks ROTSTOP®ga.
   8. Kasutatavad töövahendid (nt kettsaag, võsasaag) peavad olema komplektsed ning vastama tootja nõuetele.
5. **Ohutusnõuded**
   1. Raietööline peab kandma nõuetekohast turvavarustust:
      1. kaitsekiivrit, mis on varustatud visiiri ja kõrvaklappidega,
      2. kõrgnähtavusega jakki või vesti,
      3. turvapükse ja –saapaid.
   2. Raietöölisel peab kaasas olema esmaabipakend ning mobiiltelefon.
   3. Metsamasinaoperaator peab tööobjektil masinast väljudes kandma helkurvesti ja kiivrit.
   4. Kett- ja võsasaag tuleb käivitamiseks tõsta vähemalt kolm meetrit kütuse tankimise paigast eemale.
   5. Juhul, kui ohtu võib sattuda töötamisel tööobjektil viibivate isikute elu või tervis tööd koheselt peatatakse.
   6. Kõik tööobjektil töötamisel ajal töökohustusi täitvad isikud peavad kandma kiivrit ja helkurvesti.
   7. Raielangile viivad teed tähistatakse sildiga „RMK raietööd“.
   8. Metsas on keelatud teha lõket selleks mitte ettevalmistatud kohas. Tuleohtlikul ajal ja alal on keelatud metsas suitsetamine, lõkketegemine ning muu tegevus selleks mitte ettenähtud kohas.
6. **Hädaolukorrad**
   1. Tulekahju korral, mida ei suudeta iseseisvalt kustutada, tuleb teatada **telefonil 112 ja RMK tööjuhile** ning võimalusel asuda olemasolevate vahenditega põlemiskollet kustutama, **samas kindlustades enese ohutuse.**
   2. Tulekahjust teatamisel tuleb öelda rahulikul häälel teataja nimi, sündmuskoha võimalik asukoht ja mis põleb.
   3. Keskkonnareostuse korral, mida ei suudeta olemasolevate tõrjevahenditega kõrvaldada, tuleb teatada **telefonil 112 ja RMK tööjuhile.**
   4. Lõhkeaine leidmisel tuleb teatada päästeteenistusele telefonil 112 ja tööjuhile ning peatada töö kuni päästeameti saabumiseni ning oodata edasisi tööjuhi korraldusi.
   5. Suure linnupesa, diameetriga 40 cm või enam, leidmisel peatada töö, teavitada leiust tööjuhti ning oodata edasisi tööjuhi korraldusi.

**Poolte allkirjad**

**Tellija Töövõtja**

|  |  |
| --- | --- |
|  |  |
| (allkirjastatud digitaalselt) | (allkirjastatud digitaalselt) |
|  |  |
| Margus Reimann |  |

Lisa 2  
RMK ja [Company]  
vahelise [Vali kuupäev] lepingu nr   
juurde

**ANDMETÖÖTLUSE TINGIMUSED VOLITATUD TÖÖTLEJALE**

[Vali kuupäev]

(hiliseima digitaalallkirja kuupäev)

1. **Lisa eesmärk**
   1. Käesoleva lisa eesmärk on kokku leppida volitatud töötleja õigustes ja kohustuses lepingu täitmise käigus saadud isikuandmete ja/või looduskaitseliste piirangute ja/või riigikaitsega seonduva teabe töötlemisel, millest pooled juhinduvad lepingu täitmisel.
   2. **Riigimetsa Majandamise Keskus** (edaspidi vastutav töötleja) edastab [Company] (edaspidi volitatud töötleja) punktis 1.1. nimetatud andmed ja volitab volitatud töötlejat neid andmeid töötlema ainult juhul, kui andmete töötlemine on lepingust tulenevalt vajalik.
   3. Vastuolude korral lepingu ja käesoleva lisa sätete vahel tuleb juhinduda käesoleva lisa sätetest.
2. **Käesolevas lisas kasutatakse mõisteid alljärgnevas tähenduses:**
   1. „Asjakohased tehnilised ja organisatsioonilised meetmed“ – tähendavad selliseid protsesse ja protseduure, mis tehnoloogilist arengut, rakendamise maksumust ja andmeid arvesse võttes tagavad turvalisuse taseme vastavalt andmete võimalikust volitusteta või ebaseaduslikust töötlemisest või juhuslikust kaotsiminekust või hävitamisest või kahjustamisest tulenevale kahju suurusele;
   2. „Andmekaitseseadused“ – GDPR ja Eesti Vabariigis kehtivad muud isikuandmete töötlemist reguleerivad õigusaktid ning nende rakendusaktid või täiendavad aktid koos nende paranduste, muudatuste või asendustega, mis tahes täitmisele kuuluvad juhendid ja tegevusjuhised, mis on väljastatud isikuandmete kaitse eest vastutava mis tahes kohaliku või EL reguleeriva asutuse poolt;
   3. „töötlemine” – igasugune toiming või toimingute jada, mida teostatakse andmete või nende hulkadega kas automatiseeritud või automatiseerimata kujul, nagu näiteks kogumine, salvestamine, korrastamine, struktureerimine, säilitamine, kohandamine või muutmine, väljavõtete tegemine, päringute teostamine, kasutamine, avalikustamine edastamise, avaldamise või mis tahes muul viisil kättesaadavaks tegemise teel, liitmine või ühendamine, piiramine, kustutamine või hävitamine;
   4. „andmed” – (isikuandmed, looduskaitselise piirangu kohta käiv teave, riigikaitsega seonduv teave). **Isikuandmed** - tuvastatav füüsiline isik on isik, keda on võimalik kaudselt või otseselt tuvastada, viidates väärtustele nagu nimi, isikukood, asukoha andmed; internetipõhistele väärtustele või ühele või enamale väärtusele, mis on seotud antud isiku füüsilise, füsioloogilise, geneetilise, vaimse, majandusliku, kultuurilise või sotsiaalse identiteediga. **Looduskaitselise piirangu kohta käiv teave** - I ja II kaitsekategooria liigi isendi täpse elupaiga asukoha avalikustamine. Püsielupaiga asukohad. **Riigikaitsega seonduv teave** - AvTS § 35 lõikes 1 nimetatud riigikaitsega seonduv teave;
   5. „andmetega seotud rikkumine” – turvarikkumine, mis põhjustab edastatavate, säilitatavate või muul viisil töödeldavate andmete juhusliku või ebaseadusliku hävimise, kadumise, muutmise, loata avalikustamise või kättesaadavuse.
3. **Andmete töötlemine**
   1. Volitatud töötleja kohustused:
      1. kasutama ja töötlema andmeid üksnes lepingu täitmiseks ja vastutava töötleja dokumenteeritud juhiste alusel, välja arvatud juhul, kui volitatud töötleja on kohustatud teavet töötlema volitatud töötleja suhtes kohalduva õiguse alusel. Viimati nimetatud juhul teavitab volitatud töötleja vastutavat töötlejat vastava kohustuse olemasolust enne teabe töötlemist, kui selline teavitamine ei ole olulise avaliku huvi tõttu volitatud töötleja suhtes kohalduva õigusega keelatud;
      2. kohustub hoidma lepingu täitmise käigus teatavaks saanud andmeid rangelt konfidentsiaalsena ning mitte kasutama ega avaldama andmeid, mis tahes muu kui käesolevas lepingus sätestatud eesmärgil. Samuti tagama, et andmeid töötlema volitatud isikud (sh teised volitatud töötlejad, volitatud töötleja tööajad vm, kellel on ligipääs lepingu täitmise käigus saadud andmetele) järgivad konfidentsiaalsusnõuet;
      3. mitte edastama andmeid väljapoole Euroopa Liidu liikmesriikide ja Euroopa Majandusühendusse kuuluvate riikide territooriumit ilma vastutava töötleja sellekohase selgesõnalise kirjaliku nõusolekuta;
      4. täitma kõiki kehtivaid andmete töötlemisalaseid nõudeid, andmete turvalisust puudutavaid ning andmete kaitse alaseid Euroopa Liidu ja Eesti Vabariigi õigusakte ja muid eeskirju;
      5. volitatud töötleja kohustub tarvitusele võtma asjakohased tehnilised ja organisatsioonilised meetmed lepingu alusel toimuva andmete töötlemise loata või ebaseadusliku töötlemise, juhusliku kaotamise või hävitamise või kahjustumise vältimiseks.
      6. Kõik käesoleva lisa punktis 3.1.2 nimetatud kohustused kehtestab volitatud töötleja kõikidele kolmandatele isikutele, keda ta kasutab oma lepingujärgsete kohustuste täitmisel. Kolmas isik on füüsiline või juriidiline isik või riigi- või kohaliku omavalitsuse asutus, kes ei ole ei vastutav töötleja ega ka volitatud töötleja.
4. **Andmetega seotud rikkumisest teavitamine**
   1. Volitatud töötleja teavitab vastutavat töötlejat andmetega seotud rikkumistest või kui on alust kahtlustada, et selline rikkumine on aset leidnud, ilma põhjendamatu viivituseta alates hetkest, kui volitatud töötleja või tema poolt kasutatav teine volitatud töötleja saab teada andmetega seotud rikkumisest või on alust kahelda, et selline rikkumine on aset leidnud.
   2. Vastutava töötleja nõudmisel peab volitatud töötleja ilma põhjendamatu viivituseta edastama vastutavale töötlejale kogu andmetega seotud rikkumist puudutava asjakohase informatsiooni. Määral, mil volitatud töötlejale on vastav informatsioon kättesaadav, peab teade kirjeldama vähemalt järgmist:
      1. toimunud andmetega seotud rikkumise laad, eeldatav kuupäev ja kellaaeg;
      2. volitatud töötleja asjakohase kontaktisiku nimi ja kontaktandmed, kellelt saab täiendavat informatsiooni;
      3. meetmeid, mida volitatud töötleja rikkumise lahendamiseks on tarvitusele võtnud või võtab, et vältida andmetega seotud rikkumisi tulevikus, ja vajaduse korral ka meetmeid, mille abil leevendada rikkumise võimalikke negatiivseid mõjusid;
      4. esitama muud teavet, mis on mõistlikult nõutav, et vastutav töötleja saaks täita kohaldatavaid andmekaitsealaseid õigusakte, sealhulgas riigiasutustega seotud teavitamise ja avaldamise kohustusi, näiteks teavet, mis on nõutav andmesubjekti tuvastamiseks.
5. **Muud sätted**
   1. Volitatud töötleja kohustub lepingu lõppemisel tagastama vastutavale töötlejale kõik piiranguga seotud andmed või kustutama andmed ja nende koopiad vastavalt vastutava töötleja antud juhistele, juhul kui kehtiv seadusandlus ei nõua andmete säilitamist või kui volitatud töötlejal ei ole õiguslikku alust andmete töötlemiseks iseseisva vastutava töötlejana.
   2. Volitatud töötleja väljastab vastutavale töötlejale volitatud töötleja esindusõigusega isiku poolt allkirjastatud tõendi kinnitades, et lisa punktis 5.1. nimetatud toimingud on teostatud tema ja kõigi tema poolt kasutatud teiste volitatud töötlejate poolt.
   3. Võimaldama vastutaval töötlejal või tema poolt volitatud audiitoril teha auditeid ja kontrolle ning panustama nendesse.
   4. Volitatud töötleja teavitab vastutavat töötlejat kirjalikult kõigist muudatustest, mis võivad mõjutada volitatud töötleja võimet või väljavaateid pidada kinni käesolevast lisast ja vastutava töötleja kirjalikest juhistest. Pooled lepivad kõigis käesolevat lisa puudutavates täiendustes ja muudatustes kokku kirjalikult.
   5. Käesolev lisa jõustub lepingu allkirjastamisel mõlema poole poolt. Lisa kehtib, kuni kehtib pooltevaheline leping või pooltel on omavahelisi kohustusi, mis on seotud andmete töötlemisega.
   6. Konfidentsiaalsuskohustuse nõue on tähtajatu ning kehtib nii lepingu täitmise ajal kui ka pärast lepingu lõppemist.

**Poolte allkirjad**

**Vastutav töötleja Volitatud töötleja**

Riigimetsa Majandamise Keskus [Company]

**[Vali sobiv] [Vali sobiv]**